د ولسمشر غني په دفتر کې اور لګېدنه
د ګلخانې د ماڼۍ دننه د اوروژلو لپاره اطفائیه وربلل شوې وه او د پخواني پاچا امان الله خان د کارمیز له سوځیدلو وساتل شو.
د افغانستان د جمهوري ریاست ویاند تاید کړه چي د جمهوري ریاست په ګل خانۍ ماڼۍ کې اور لګېدلی و. ویاند هارون چخانسوري وايي چې اطفايي ژر را ورسېدې، اور یې مړ کړ او د "ډېر زیان" مخه یې ونیوله. مګر په اور کې د ګل خانۍ ماڼۍ ځینې برخې سوځېدلې دي. د ګل خانۍ ماڼۍ په ودانۍ کې د افغان ولسمشر د کار دفتر دی. افغان ولسمشر پدغه ودانۍ کې معمولآ له خپلو لوړ پوړیو میلمنو سره غونډې هم کوي. لا د اور د لګېدو علت معلوم نه دی. ښاغلي چخانسوري په خپل ټویټر کې لیکلي دي" په اور کې د امان خان او نورو مهم تاریخي اسنادو ته زیان نه دی رسیېدلی." په همدې حال کې د افغانستان د مخکني ولسمشر حامد کرزي یو ویاند سیامک هروي په ارګ کې په یوې دیوالي بخارۍ کې د اور په لګولو انتقاد کړی دی. د ارګ په یوې خپاره شوي تصویر کې ښودل کیږي چې د ښاغلي غني او جنرال دوستم د ملاقات پر مهال پر یوې دیوالي بخارۍ کې اور بل دی. که څه هم لا معلومه نه ده چې د ارګ اور له همدغې بخارۍ لګېدلی که نه خو، ښاغلي هروي په خپل فیسبوک کې لیکلي دي چې پخوانیو ولسمشرانو او مشرانو هېڅکله هم د اور لګېدو له ویرې د ارګ دیوالي بخارۍ نه بلولې.